Okresná prokuratúra Košice I 
Mojmírova 5, 041 47 Košice 1 	

Sp. zn. : 1 Pv 229/12/8802	Košice I, 24.7.2012
EEČ : 2-63-148-2012

U Z N E S E N I E

Trestná vec:	obvinený XXXXX  
Prečin:	Porušovanie domovej slobody podľa § 194 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Košice I
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v Košiciach dňa 14.04.2012 v čase okolo 00.40 hod. na ul. Strojárenskej č. 11 vnikol cez neuzamknuté vchodové dvere do bytu na vyvýšenom prízemí, kde sa neoprávnene zdržiaval a zotrval tam aj po výzve, aby opustil byt od tam bývajúcej XXXXX, pričom svojím konaním jej nespôsobil žiadnu škodu
Podľa §216 odsek 2 Trestného poriadku je určená obvinenému skúšobná doba v trvaní 12 mesiacov.
Z priloženého spisového materialu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
	Policajný orgán Obvodného oddelenia XXXXX - XXXXX uznesením zo dňa 14.04.2012 sp. zn. ORP-1535/SM-KE-2012 začal trestné stíhanie a následne uznesením z toho istého dňa vzniesol obvinenie XXXXX za prečin porušovania domovej slobody podľa § 194 ods. 1 Trestného zákona, ktorého sa dopustil tak, ako je to uvedené vo výrokovej časti tohto uznesenia.

	Obvinený v prípravnom konaní vyhlásil, že skutok spáchal a súhlasil, aby trestné stíhanie bolo voči nemu v prípravnom konaní podmienečne zastavené, pričom v priebehu skráteného vyšetrovania bolo zistené že poškodenej nespôsobil žiadnu škodu.

	V priebehu skráteného vyšetrovania boli vypočutí poškodená XXXXX, svedok XXXXX, ktorých výpovede spolu s  ďalšími zabezpečenými listinnými dôkazmi preukazujú trestnú činnosť obvineného.

	V  zmysle  ustanovenia  §  216 ods. 1 písm. a, b, c / Tr. poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu  podmienečne zastaviť trestné stíhanie, ak vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne, nahradil škodu, ak bola činom spôsobená, alebo s poškodeným o jej náhrade uzavrel dohodu, alebo urobil iné potrebné opatrenia na jej náhradu, a vzhľadom na osobu obvineného, s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce.

	Skúšobná doba sa začína právoplatnosťou uznesenia o podmienečnom zastavení trestného stíhania ( § 216 ods. 2 Tr. poriadku ).

	Ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje ( § 217 ods. 1 Tr. poriadku ).

	Obvinený XXXXX svojim konaním nespôsobil poškodenej XXXXX žiadnu škodu, čo potvrdila aj pri svojom výsluchu, kde si neuplatnila žiadny nárok na náhradu škody. Obvinený nebol doteraz súdne trestaný. 

	S poukazom na osobu obvineného, priznanie sa k trestnému činu boli splnené všetky podmienky na podmienečné zastavenie trestného stíhania v zmysle citovaného ustanovenia. Podľa § 216 ods. 2 Tr. poriadku bola obvinenému stanovená skúšobná doba v trvaní 12 mesiacov.

Poučenie:
Proti tomuto uzneseniu je prípustná  sťažnosť, ktorú  možno podať do troch dní od jeho oznámenia na Okresnú prokuratúru XXXXX I.                          Sťažnosť má odkladný účinok.

Mgr. Jozef Stanko
prokurátor